Λάουρα Έμοντς

H Λάουρα Έμοντς είναι  (γερμ.: Laura Emonts, 4 Απριλίου 1991, Τούτλινγκεν, Γερμανία) είναι Γερμανίδα διεθνής αθλήτρια πετοσφαίρισης, η οποία αγωνίζεται ως ακραία.

Καριέρα 
Η Λάουρα Έμοντς ασχολήθηκε με την πετοσφαίριση παρακινούμενη από τη μεγαλύτερη αδελφή της Αλένα, ήδη πετοσφαιρίστρια. Ξεκίνησε την καριέρα της το 2000 με την ομάδα της γενέτειράς της Τ.Γ. Τούτλινγκεν, και το 2005 μετακόμισε στην Τούρνφεραϊν (Τ.Β.) του Βίλλινγκεν. Μετά την εμπειρία της στο τοπικό πρωτάθλημα, και ενώ είχε ήδη αγωνιστεί στην εθνική νεανίδων της Γερμανίας, το 2007 εντάχθηκε στην ομάδα νεανίδων της Ολύμπια του  Βερολίνου. Μετά τη λήξη της περιόδου 2008-09 μεταγράφηκε στην Σ.Κ. Πότσδαμ, που τότε είχε προαχθεί στην εθνική κατηγορία της Γερμανίας, και το 2012 μετακομίζει στην Αλεμάνια Άαχεν.
Την περίοδο 2013-14 φτάνει με την ομάδα της, που είχε ήδη μετονομαστεί σε Λέιντις ιν Μπλάκ (Κυρίες με τα Μαύρα), στους ημιτελικούς του γερμανικού πρωταθλήματος. Η ομάδα της τελικά καταλαμβάνει την  4η θέση, που όμως ήταν η μεγαλύτερη επιτυχία της ομάδας του Άαχεν στην ιστορία της. Την περίοδο 2014-15 η Έμοντς αγωνίστηκε με την Σβέρινερ της πόλης Σβερίν και μετά επέστρεψε στο Άαχεν. Παρότι την περίοδο 2015-16 ήταν η αρχηγός της ομάδας, τον Ιανουάριο του 2016 ζήτησε από την Ομοσπονδία της Γερμανίας να διακόψει το συμβόλαιο της με την Λέιντις ιν Μπλάκ,  και εντάχθηκε στην ΝάβαΡο του Στράουμπινγκ μέχρι τη λήξη του πρωταθλήματος.
Το Καλοκαίρι του 2016 ξενιτεύεται για πρώτη φορά, υπογράφοντας συμβόλαιο στην τσέχικη Β.Κ. Προστέγιοφ της ομώνυμης πόλης. Στην Τσεχία κατακτά τους πρώτους εθνικούς τίτλους της καριέρας της, αρχικά το Πρωτάθλημα του 2016-17, στο οποίο αναδεικνύεται καλύτερη παίκτρια, και κατόπιν το Πρωτάθλημα και το Κύπελλο Τσεχίας της περιόδου 2017-18.

Τον Ιούνιο του 2018 έρχεται στην Ελλάδα και υπογράφει συμβόλαιο με τον Ολυμπιακό Πειραιώς, αντικαθιστώντας την συμπατριώτισσά της Γιάνα Φραντσίσκα Πολ στη θέση της ακραίας. Με τις ερυθρόλευκες η Λάουρα Έμοντς κατέκτησε τόσο το Κύπελλο, όσο και το Πρωτάθλημα Ελλάδας της περιόδου 2018-19.

Διεθνής καριέρα 
Η Λάουρα Έμοντς κλήθηκε για πρώτη φορά στην Εθνική Νεανίδων της Γερμανίας τους αγώνες του Ευρωπαϊκού Πρωταθλήματος Κ19 του 2008, σε ηλικία 17 ετών. To 2009 κατέγραψε αναμφίβολα τη μεγαλύτερη επιτυχία της κατακτώντας ως μέλος της ομάδας Κ20 της Γερμανίας το Παγκόσμιο Πρωτάθλημα στο Μεξικό. Το 2014 αγωνίστηκε για πρώτη φορά στην Εθνική Γυναικών της Γερμανίας στο διεθνές τουρνουά του Μοντρέ, στο οποίο η Γερμανία κατέκτησε την πρώτη θέση. Την ίδια χρονιά κατέκτησε το ασημένιο μετάλλιο με την εθνική ομάδα της πατρίδας στην Ευρωπαϊκή Λίγκα.
Έκτοτε αποτελεί σχεδόν μόνιμο μέλος της Εθνικής Γερμανίας, αγωνιζόμενη σε όλες τις διοργανώσεις που συμμετέχει το γερμανικό αντιπροσωπευτικό συγκρότημα, με το οποίο κατέκτησε επίσης την 5η θέση στο Ευρωπαϊκό Πρωτάθλημα του 2015.

Διεθνείς Τίτλοι - Διακρίσεις 
  1η θεση: Παγκόσμιο Πρωτάθλημα Κ20: 2009
  2η θεση: Ευρωπαϊκή Λίγκα: 2014
 5η θέση: Ευρωπαϊκό Πρωτάθλημα: 2015

Συλλογικοί τίτλοι - Διακρίσεις

Εθνικά Πρωταθλήματα 
2 Πρωταθλήματα Τσεχίας
 2016-17, 2017-18 (Β.Κ. Προστέγιοφ)
 3η Θεση: Πρωτάθλημα Γερμανίας 2014-15 (Σβερίνερ Σβερίν)1 Πρωτάθλημα Ελλάδας 2018-19 (Ολυμπιακός Πειραιώς)

 Εθνικά Κύπελλα 1 Κύπελλo Ελλάδας
 2019 (Ολυμπιακός Πειραιώς)
1 Κύπελλο Κύπελλο Τσεχίας
 2018 (Β.Κ. Προστέγιοφ)
 2η Θεση: Κύπελλο Τσεχίας 2017 (Β.Κ. Προστέγιοφ)

Ατομικές Διακρίσεις 
 2017: Πολυτιμότερη Παίκτρια (M.V.P.): Πρωτάθλημα Τσεχίας 2016-17

Παραπομπές

Εξωτερικοί σύνδεσμοι - Πηγές 
 Κατάταξη Παγκoσμίων Πρωταθλημάτων Κ20 www.fivb.org
 Η Λάουρα Έμοντς στον Ολυμπιακό - Στοιχεία καριέρας www.olympiacossfp.gr
 Λάουρα Έμοντς - Εθνική Γερμανίας 2017 www.cev.eu
 Ευρωπαϊκό Πρωτάθλημα 2015  www.cev.eu

Γερμανοί πετοσφαιριστές
Πετοσφαιρίστριες ΟΣΦΠ